**বাংলাদেশের স্বাধীনতাযুদ্ধের ভাস্কর্য** নির্মিত হয়েছিল বাংলাদেশের স্বাধীনতাযুদ্ধের রক্তক্ষয়ী সংগ্রামের স্মৃতিকে লালন করার জন্য এবং পরবর্তী প্রজন্মের কাছে স্বাধীনতার চেতনাকে প্রবাহিত করার জন্য। স্বাধীনতাযুদ্ধ স্মরণে নির্মিত এসব অসংখ্য ভাস্কর্য রাজধানী শহর ছাড়িয়ে দেশের সর্বত্রই প্রায় রয়েছে। এমনকি বাংলাদেশের বাইরে, বাঙালি অধ্যুষিত অঞ্চলেও রয়েছে স্বাধীনতাযুদ্ধের এসব ভাস্কর্য।

### জাগ্রত চৌরঙ্গী

মূল নিবন্ধ: জাগ্রত চৌরঙ্গী
জাগ্রত চৌরঙ্গী, জয়দেবপুর চৌরাস্তা
মুক্তিযুদ্ধের মহান শহীদদের অসামান্য আত্মত্যাগের স্মরণে নির্মিত ভাস্কর্য। ভাস্কর আবদুর রাজ্জাক জাগ্রত চৌরঙ্গীর ভাস্কর। এটি ১৯৭৩ সালে নির্মাণ করা হয়। মুক্তিযুদ্ধের প্রেরণায় নির্মিত এটিই প্রথম ভাস্কর্য। ১৯৭১ সালের ১৯ মার্চের আন্দোলন ছিল মুক্তিযুদ্ধের সূচনাপর্বে প্রথম সশস্ত্র প্রতিরোধযুদ্ধ। আর এই প্রতিরোধযুদ্ধে শহীদ হুরমত উল্যা ও অন্য শহীদদের অবদান এবং আত্মত্যাগকে জাতির চেতনায় সমুন্নত রাখতে জয়দেবপুর চৌরাস্তার সড়কদ্বীপে স্থাপন করা হয় দৃষ্টিনন্দন স্থাপত্যকর্ম জাগ্রত চৌরঙ্গী।

### সংশপ্তক

মূল নিবন্ধ: সংশপ্তক (ভাস্কর্য)
সংশপ্তক ভাস্কর্য, জাহাঙ্গীরনগর বিশ্ববিদ্যালয়
সাভারের জাহাঙ্গীরনগর বিশ্ববিদ্যালয়ে ১৯৯০ সালের ২৬ মার্চ নির্মিত হয়েছিল স্মারক ভাস্কর্য *সংশপ্তক*। এ ভাস্কর্যটির মাধ্যমে ফুটিয়ে তোলা হয়েছে যুদ্ধে শত্রুর আঘাতে এক হাত, এক পা হারিয়েও রাইফেল হাতে লড়ে যাচ্ছেন দেশমাতৃকার বীর সন্তান। যুদ্ধে নিশ্চিত পরাজয় জেনেও লড়ে যান যে অকুতোভয় বীর সেই সংশপ্তক। কেন্দ্রীয় গ্রন্থাগারের সামনে এক পায়ে ভর করে দাঁড়িয়ে আছে ভাস্কর্যটি। এর ভাস্কর হামিদুজ্জামান খান।

### অপরাজেয় বাংলা

মূল নিবন্ধ: অপরাজেয় বাংলা
অপরাজেয় বাংলা, ঢাকা বিশ্ববিদ্যালয়
ঢাকা বিশ্ববিদ্যালয়ের কলা ভবনের সামনে বন্দুক কাঁধে দাঁড়িয়ে থাকা তিন নারী-পুরুষের ভাস্কর্য যেটি সর্বস্তরের মানুষের স্বাধীনতা সংগ্রামে অংশগ্রহণ নিশ্চিত করে সেটি 'অপরাজেয় বাংলা'। এর তিনটি মূর্তির একটির ডান হাতে দৃঢ় প্রত্যয়ে রাইফেলের বেল্ট ধরা বৃহত্তর জনগোষ্ঠীর প্রতিনিধি। এর মডেল ছিলেন আর্ট কলেজের ছাত্র মুক্তিযোদ্ধা বদরুল আলম বেনু। থ্রি নট থ্রি রাইফেল হাতে সাবলীল ভঙ্গিতে দাঁড়ানো অপর মূর্তির মডেল ছিলেন সৈয়দ হামিদ মকসুদ ফজলে। আর নারী মূর্তির মডেল ছিলেন হাসিনা আহমেদ। ১৯৭৯ সালের ১৯ জানুয়ারি পূর্ণোদ্যমে অপরাজেয় বাংলার নির্মাণ কাজ শুরু হয়। ১৯৭৯ সালের ১৬ ডিসেম্বর সকাল ৯টায় এ ভাস্কর্যের উদ্বোধন করা হয়। তবে অপরাজেয় বাংলার কাছে ভাস্করের নাম খচিত কোন শিলালিপি নেই। স্বাধীনতার এ প্রতীক তিলে তিলে গড়ে তুলেছেন গুণী শিল্পী ভাস্কর সৈয়দ আব্দুল্লাহ খালিদ। ঢাকা বিশ্ববিদ্যালয়ের কলা ভবনের সামনের বেদিতে দাঁড়ানো তিন মুক্তিযোদ্ধার প্রতিচ্ছবি যেন অন্যায় ও বৈষম্য দূর করে দেশে সাম্য প্রতিষ্ঠার গান গাইছে। এ ভাস্কর্যে সব শ্রেণির যোদ্ধার প্রতিচ্ছবি তুলে ধরা হয়েছে।

### স্বোপার্জিত স্বাধীনতা

মূল নিবন্ধ: স্বোপার্জিত স্বাধীনতা
স্বোপার্জিত স্বাধীনতা, ঢাকা বিশ্ববিদ্যালয়
বিশ্ববিদ্যালয়ের টিএসসির পশ্চিম পাশে ডাসের পেছনে অবস্থিত এ ভাস্কর্য অন্যায়-অত্যাচারের বিরুদ্ধে সংগ্রামের অনুপ্রেরণা যোগায়। একাত্তর সালের মুক্তিযুদ্ধের স্মৃতিকে এ ভাস্কর্যের মাধ্যমে তুলে ধরা হয়েছে। এটি একাত্তরে পাকিস্তানি হানাদারের অত্যাচারের একটি খণ্ড-চিত্র। ১৯৮৭ সালের ১০ নভেম্বর এর নির্মাণ কাজ শুরু হয়। ১৯৮৮ সালের ২৫ মার্চ এটির কাজ শেষে উদ্বোধন করা হয়। এটি গড়েছেন অন্যতম কীর্তিমান ভাস্কর শামীম সিকদার। এটির চৌকো বেদির ওপর মূল ভাস্কর্য স্থাপন করা হয়েছে।

### সাবাস বাংলাদেশ

মূল নিবন্ধ: শাবাশ বাংলাদেশ
শাবাশ বাংলাদেশ, রাজশাহী বিশ্ববিদ্যালয়
রাজশাহী বিশ্ববিদ্যালয়ের প্রধান ফটক দিয়ে ঢুকে নিতুন কুণ্ডুর তৈরি 'সাবাস বাংলাদেশ' নামের ভাস্কর্য দেখা যায়। ১৯৭১ সালে মুক্তিযুদ্ধের সময় অনেক শিক্ষক-ছাত্র শহীদ হওয়ায় এর স্মৃতিকে চির অমস্নান করে রাখার জন্য উদ্যোগ নেয় কর্তৃপক্ষ। নির্মাণের জায়গা নির্ধারণ করা হয় সিনেট ভবনের দক্ষিণে। দীর্ঘদিন অতিবাহিত হওয়ার পর ১৯৯১ সালের ৩ ফেব্রুয়ারি রাজশাহী বিশ্ববিদ্যালয়ের কেন্দ্রীয় ছাত্র সংসদের উদ্যোগে শিল্পী নিতুন কুণ্ডুর উপস্থাপনায় নির্মাণ কাজ শুরু হয়। নির্মাণ কাজ শেষে ফলক উন্মোচন করেন শহীদ জননী জাহানারা ইমাম। ভাস্কর্যটি দাঁড়িয়ে আছে ৪০ বর্গফুট জায়গা নিয়ে, যেখানে রয়েছে দু'জন বীর মুক্তিযোদ্ধার প্রতিকৃতি। একজন রাইফেল উঁচু করে দাঁড়িয়ে আর তার বাঁ বাহুটি মুষ্টিবদ্ধ করে জাগানো। অন্যজন রাইফেল হাতে দৌড়ের ভঙ্গিতে রয়েছে; যার পরনে প্যান্ট, মাথায় এলোমেলো চুলের প্রাচুর্য যা কিনা আধুনিক সভ্যতার প্রতীক। এ দু'জন মুক্তিযোদ্ধার পেছনে ৩৬ ফুট উঁচু একটি দেয়ালও দাঁড়িয়ে আছে। দেয়ালের উপরের দিকে রয়েছে একটি শূন্য বৃত্ত, যা দেখতে সূর্যের মতোই। ভাস্কর্যটির নিচের দিকে ডান ও বাম উভয়পাশে ৬ ফুট বাই ৫ ফুট উঁচু দু'টি ভিন্ন চিত্র খোদাই করা হয়েছে। ডানদিকের দেয়ালে রয়েছে দু'জন যুবক-যুবতী। যুবকের কাঁধে রাইফেল, মুখে কালো দাড়ি, কোমরে গামছা বাঁধা, যেন বাউল। আর যুবতীর হাতে একতারা। গাছের নিচে মহিলা বাউলের ডান হাত বাউলের বুকে বাম দিকের দেয়ালে রয়েছে মায়ের কোলে শিশু, দু'জন যুবতী একজনের হাতে পতাকা। পতাকার দিকে অবাক দৃষ্টিতে তাকিয়ে গেঞ্জিপরা এক কিশোর। শিল্পী নিতুন কুণ্ডু তার মনতুলি দিয়ে এমনভাবে ভাস্কর্যটি চিত্রিত করেছেন দেখলে মনে হয় যেন ১৯৭১ সালেরই অর্জিত স্বাধীনতার প্রতিচ্ছবি।

### বিজয় '৭১'

'বিজয় '৭১' ভাস্কর্য, বাংলাদেশ কৃষি বিশ্ববিদ্যালয়
মূল নিবন্ধ: বিজয় '৭১ (ভাস্কর্য)
১৯৭১ সালের মহান মুক্তি সংগ্রামে বাংলার সর্বস্তরের জনগণের স্বতঃস্ফূর্ত অংশগ্রহণের মূর্ত প্রতীক হয়ে আছে বাংলাদেশ কৃষি বিশ্ববিদ্যালয়ে মুক্তিযুদ্ধের স্মরণে নির্মিত ভাস্কর্য 'বিজয় '৭১'। বিশ্ববিদ্যালয়ের শিল্পাচার্য জয়নুল আবেদিন মিলনায়তনের সামনে মাথা উঁচু করে দাঁড়িয়ে 'বিজয় '৭১'। ভাস্কর্যে একজন নারী, একজন কৃষক ও একজন ছাত্র মুক্তিযোদ্ধার নজরকাড়া ভঙ্গিমা বার বার মুক্তিযুদ্ধের সেই দিনগুলোতে নিয়ে যায় দর্শনার্থীদের। একজন কৃষক মুক্তিযোদ্ধা বাংলাদেশের পতাকা তুলে ধরেছে আকাশের দিকে। তার ডান পাশেই শাশ্বত বাংলার সর্বস্বত্যাগী ও সংগ্রামী নারী দৃঢ়চিত্তে মুক্তিযুদ্ধে অংশগ্রহণের আহ্বান জানাচ্ছেন। যার সঙ্গে আছে রাইফেল। অন্যদিকে একজন ছাত্র মুক্তিযুদ্ধে গ্রেনেড ছোড়ার ভঙ্গিমায় বাম হাতে রাইফেল নিয়ে তেজোদীপ্তচিত্তে দাঁড়িয়ে। বিখ্যাত ভাস্কর্য শিল্পী শ্যামল চৌধুরীর তত্ত্বাবধানে 'বিজয় '৭১' ভাস্কর্যটির নির্মাণ কাজ ২০০০ সালের জুন মাসে শেষ হয়। এটি নির্মাণে ব্যয় হয়েছে প্রায় ২৪ লাখ টাকা। 'বিজয় '৭১' ভাস্কর্য দেখতে প্রতিদিন অগণিত মানুষ ক্যাম্পাসে ভিড় জমায়।

### মুক্তবাংলা

মূল নিবন্ধ: মুক্তবাংলা (ভাস্কর্য)
**মুক্তবাংলা ভাস্কর্য** বাংলাদেশের মুক্তিযুদ্ধের ইতিহাস স্মরনার্থে বাংলাদেশের একটি অন্যতম ভাস্কর্য। এই ভাস্কর্যটি ১৯৯৬ সালে ইসলামী বিশ্ববিদ্যালয়ের প্রধান ফটকের পাশেই নির্মাণ করা হয়। চিত্রকর রশিদ আহমেদ এই ভাস্কর্যটির নকশা করেছিলেন। ভাস্কর্যটি ইসলামী স্থাপত্য ও আধুনিক ধারনার সমন্বয়ে তৈরি করা হয়েছে। ইসলামী বিশ্ববিদ্যালয়ের চতুর্থ উপাচার্য মুহাম্মাদ ইনাম-উল হক এই ভাস্কর্যটি ১৯৯৬ সালের ১৬ ডিসেম্বর উদ্বোধন করেন।

মুক্তবাংলা ভাস্কর্যটি কুষ্টিয়া জেলায় অবস্থিত ইসলামী বিশ্ববিদ্যালয়ের প্রধান ফটকের উত্তর পাশে অদূরেই অবস্থিত। ভাস্কর্যটির পশ্চিম পাশে বিশ্ববিদ্যালয়ের প্রশাসনিক ভবন ও দক্ষিণ পাশে শেখ মুজিবুর রহমানের সুদীর্ঘ ভাস্কর্য মৃত্যুঞ্জয়ী মুজিব অবস্থিত।

### একাত্তরের গণহত্যা ও মুক্তিযুদ্ধের প্রস্তুতি

মূল নিবন্ধ: একাত্তরের গণহত্যা ও মুক্তিযুদ্ধের প্রস্তুতি (ভাস্কর্য)
একাত্তরের স্বাধীনতাকামী বাঙালির ওপর সংঘটিত হয়েছিল নির্যাতন, গণহত্যা এবং পাকিস্তানিদের গণহত্যার বিপরীতে বাংলার দামাল ছেলেরা সহ সর্বস্তরের জনগন মুক্তিযুদ্ধে অংশগ্রহণের প্রস্তুতি নিচ্ছিল।  এই বিষয় দুইটি চিত্রায়িত হয়েছে 'একাত্তরের গণহত্যা ও মুক্তিযুদ্ধের প্রস্তুতি' ভাস্কর্যে। এটির শিল্পী ভাস্কর রাসা। এটির অবস্থান জগন্নাথ বিশ্ববিদ্যালয়ে। ২০০৮ সালের ৩১ মার্চ বিশ্ববিদ্যালয় ক্যাম্পাসে এটি নির্মিত হয়।

তথ্যসূত্র
---------

1. 1 2  *জাগ্রত চৌরঙ্গী:মুক্তিযুদ্ধের প্রথম ভাস্কর্য  ওয়েব্যাক মেশিনে আর্কাইভকৃত ১৪ ডিসেম্বর ২০২১ তারিখে*, সাইফুল ইসলাম খান, দৈনিক কালের কণ্ঠ। ঢাকা থেকে প্রকাশের তারিখ:২৫ মার্চ ২০১২ খ্রিস্টাব্দ।
2. ↑  *ঢাকার পাশে গাজীপুর[*স্থায়ীভাবে অকার্যকর সংযোগ*]*,মুস্তাফিজ মামুন, সূত্র: দৈনিক ইত্তেফাক, ঢাকা থেকে প্রকাশের তারিখ: ২০ এপ্রিল, ২০১০ খ্রিস্টাব্দ।
3. ↑  *ঢাকার কাছেই গাজীপুর*,দৈনিক সকালের খবর।
4. 1 2 3 4 5  *ক্যাম্পাসে মুক্তিযুদ্ধের ভাস্কর্য[*স্থায়ীভাবে অকার্যকর সংযোগ*]*, সুজন ঘোষ, সাইফুর রহমান আকন্দ, মোঃ হাবিবুর রহমান, দৈনিকজনকণ্ঠ। ঢাকা থেকে প্রকাশের তারিখ: ১৯ ডিসেম্বর ২০১০ খ্রিস্টাব্দ।
5. ↑  *ভাষা আন্দোলন ও মুক্তিযুদ্ধের প্রতীক জাবির স্থাপনা সমূহ[*স্থায়ীভাবে অকার্যকর সংযোগ*]*, মাহিদুল ইসলাম মাহি,বেস্টনিউজ ডটকম, ঢাকা থেকে প্রকাশের তারিখ: ১৭ ফেব্রুয়ারি ২০১২ খ্রিস্টাব্দ।
6. ↑  *মুক্তিযুদ্ধের চেতনায় জাবির সংশপ্তক  ওয়েব্যাক মেশিনে আর্কাইভকৃত ১০ জানুয়ারি ২০১২ তারিখে*, ওয়ালিউল্লাহ, ঢাকা থেকে প্রকাশের তারিখ: ১২ডিসেম্বর ২০১১ খ্রিস্টাব্দ।
7. ↑  *'বিজয় ৭১'  ওয়েব্যাক মেশিনে আর্কাইভকৃত ৫ মার্চ ২০১৬ তারিখে*, মোঃ শাহীন আলম, দৈনিক সমকাল। ঢাকা থেকে প্রকাশের তারিখ: ২৮ সেপ্টেম্বর ২০১০ খ্রিস্টাব্দ।
8. ↑  *বাংলাদেশ কৃষি বিশ্ববিদ্যালয়ে মুক্তিযুদ্ধের স্মরণে নির্মিত ভাস্কর্য বিজয় '৭১[*স্থায়ীভাবে অকার্যকর সংযোগ*]*, দৈনিক সমকাল। ঢাকা থেকে প্রকাশের তারিখ: ১৮ আগস্ট ২০১২ খ্রিস্টাব্দ।
9. ↑  মুক্তিযুদ্ধের ভাস্কর্য, বাংলাদেশ প্রতিদিন, ১৬ মে ২০১৫

| * দে
* স
বাংলাদেশের স্বাধীনতা যুদ্ধের ভাস্কর্য |
| --- |
| **শিক্ষা প্রতিষ্ঠান** | 

|  |  |
| --- | --- |
| ঢাবি | 
* স্বোপার্জিত স্বাধীনতা
* স্বাধীনতা সংগ্রাম
* অপরাজেয় বাংলা
* ঘৃণাস্তম্ভ
* সপ্তশহীদ স্মৃতিস্তম্ভ

 |
| রাবি | 
* স্ফুলিঙ্গ
* সাবাশ বাংলাদেশ
* বিদ্যার্ঘ
* বধ্যভূমি স্মৃতিস্তম্ভ
* শহীদ মিনার কমপ্লেক্স
* রিলিফ ভাস্কর্য

 |
| চবি | 
* বুদ্ধিজীবী স্মৃতিস্তম্ভ
* জয় বাংলা
* স্মরণ স্মৃতিস্তম্ভ
* স্বাধীনতা স্মৃতি ম্যুরাল

 |
| জাবি | 
* সংশপ্তক
* জাবি শহীদ মিনার

 |
| ইবি | 
* মুক্তবাংলা
* শহীদ স্মৃতিসৌধ
* মৃত্যুঞ্জয়ী মুজিব
* শ্বাশত মুজিব
* মুক্তির আহ্বান

 |
| শাবিপ্রবি | 
* চেতনা -৭১
* মুক্তিযোদ্ধা সন্তান ও মা
* মুক্তিযুদ্ধ ভাস্কর্য

 |
| অন্যান্য | 
* বিজয় '৭১ (বাকৃবি)
* একাত্তরের গণহত্যা ও মুক্তিযুদ্ধের প্রস্তুতি (জবি)
* অদম্য বাংলা (খুবি)
* সাত বীরশ্রেষ্ঠের আবক্ষ ভাস্কর্য (পবিপ্রবি)
* জয় বাংলা (পবিপ্রবি)
* দুর্বার বাংলা (কুয়েট)
* স্বাধীনতা সংগ্রাম (বুয়েট)
* জয়িতা-৭১ (ইডেন কলেজ)
* বিমূর্ত মুক্তিযুদ্ধ (বাকৃবি)
* স্বাধীনতা চত্বর (পাবিপ্রবি)
* মুক্তিযুদ্ধ স্মৃতি ভাস্কর্য (নোবিপ্রবি)
* বঙ্গবন্ধু’ ভাস্কর্য (জাককানইবি)
* শহীদ বুদ্ধিজীবী স্মৃতিস্তম্ভ (মাভাবিপ্রবি)
* প্রত্যয় ৭১ (মাভাবিপ্রবি)

 |

 |
| **বিবিধ স্থান** | 

|  |  |
| --- | --- |
| ঢাকা বিভাগ | 
* জাতীয় স্মৃতিসৌধ (সাভার)
* শহীদ বুদ্ধিজীবী স্মৃতিসৌধ (মিরপুর)
* শহীদ বুদ্ধিজীবী স্মৃতিসৌধ (মোহাম্মাদপুর)
* শিখা অনির্বান (ঢাকা জেলা)
* স্বাধীনতা স্তম্ভ (ঢাকা জেলা)

 |
| চট্টগ্রাম বিভাগ | 
* অঙ্গীকার স্মৃতিসৌধ (চাদপুর জেলা)
* রক্তধারা স্মৃতিসৌধ (চাদপুর জেলা)
* কুল্লাপাথর শহীদ স্মৃতিসৌধ (ব্রাহ্মণবাড়িয়া জেলা)
* ব্রাহ্মণবাড়িয়া শহীদ স্মৃতিসৌধ

 |
| রাজশাহী বিভাগ | 
* শহীদ সাগর স্মৃতিস্তম্ভ (নাটোর জেলা)
* স্মৃতি অম্লান (রাজশাহী জেলা)

 |
| রংপুর বিভাগ | 
* খুনিয়া দিঘী স্মৃতিসৌধ (ঠাকুরগাঁও জেলা)
* জাটিভাঙ্গা স্মৃতিসৌধ (ঠাকুরগাঁও জেলা)

 |
| সিলেট বিভাগ | 
* তেলিয়াপাড়া স্মৃতিসৌধ (হবিগঞ্জ জেলা)

 |
| খুলনা বিভাগ | 
* মুজিবনগর স্মৃতিসৌধ (মেহেরপুর জেলা)

 |

 |